stanford-oval/wikipedia huggingface dataset:
ภคชนก์ โวอ่อนศรี
ประวัติ

แฟรงค์เกิดเมื่อวันที่ 11 เมษายน พ.ศ. 2520 จบการศึกษาจากมหาวิทยาลัยรามคำแหง และเริ่มต้นการเป็นนักแสดงในชมรมการแสดงของมหาวิทยาลัย
แฟรงค์เริ่มเข้าสู่วงการบันเทิงจากการได้รับการคัดเลือกให้เป็นนักแสดงในละครเวทีเรื่องวิมานเมือง ซึ่งเป็นละครเวทีเรื่องแรกของเอ็กแซ็กท์ ต่อมาเมื่อปี พ.ศ. 2540 ในวันเกิดอายุครบ 20 ของแฟรงค์ แฟรงค์ได้เดินทางออกจากบ้านของตน แล้วเช่าหอพักอยู่อาศัยเพียงลำพัง จนกระทั่งมีช่วงหนึ่งที่ไม่มีรายได้จากการแสดง ในที่สุดเงินที่มีอยู่จึงหมดลง จึงต้องออกจากหอและใช้พื้นที่ของชมรมมหาวิทยาลัยหรือใต้ป้ายรถเมล์เป็นที่อยู่อาศัยแทน รวมถึงทำอาชีพขายเสื้อผ้าและเล่นกีตาร์เปิดหมวก เป็นเวลาประมาณ 3 เดือน จึงมีรายได้เข้ามาเมื่อละครที่ตนแสดงเริ่มออกอากาศ
ต่อมาเอ็กแซ็กท์ผลิตรายการโทรทัศน์ประเภทเกมโชว์เพิ่มขึ้น จึงได้เป็นผู้นำปรบมือให้กับผู้ชมในรายการเกมโชว์ของเอ็กแซ็กท์ ก่อนที่ต่อมาแฟรงค์จะได้รับหน้าที่เป็นพิธีกรรายการแรกคือ คาราโอเกม โดยเขาได้ร่วมคิดและพัฒนารายการนี้ด้วยตนเองอีกด้วย และเนื่องจากแฟรงค์เป็นพิธีกรที่ใช้งานง่าย รวมถึงประสบความสำเร็จจากรายการเดอะสตาร์ ค้นฟ้าคว้าดาว ซึ่งแฟรงค์เป็นผู้บรรยายและนำปรบมือให้ผู้ชมในปีแรก และเป็นพิธีกรหลักคู่กับเอกกี้ - เอกชัย เอื้อสังคมเศรษฐ มาตั้งแต่ปี 2 แฟรงค์จึงได้เป็นพิธีกรรายการประเภทเกมโชว์และวาไรตี้โชว์ของทั้งเอ็กแซ็กท์, ซีเนริโอ และช่องวัน 31 ในเครือเดอะ วัน เอ็นเตอร์ไพรส์ มาจนถึงปัจจุบัน
นอกจากการเป็นพิธีกรแล้ว แฟรงค์ยังร่วมกับเกลือ - กิตติ เชี่ยววงศ์กุล และนักดนตรีอีก 4 คน ก่อตั้งวงดนตรีชื่อ "สกายแบนด์ (Sky Band)" โดยแฟรงค์เป็นนักร้องนำ มีผลงานในแนวเพลงป็อปจำนวน 3 เพลง โดยเพลงแรกเป็นเพลงประกอบภาพยนตร์ เผยแพร่เมื่อปี พ.ศ. 2552 ส่วนอีก 2 เพลงเป็นซิงเกิลภายใต้สังกัดปริณามมิวสิค เผยแพร่เมื่อปี พ.ศ. 2555
ผลงาน > พิธีกร > กำลังออกอากาศอยู่

ดวลเพลงชิงทุน (พ.ศ. 2562 - ปัจจุบัน)
ผลงาน > พิธีกร > ยุติการออกอากาศแล้ว

เดอะสตาร์ ค้นฟ้าคว้าดาว
เดอะสตาร์ ค้นฟ้าคว้าดาว ปี 1 (เฉพาะบรรยาย; พ.ศ. 2546)
เดอะสตาร์ ค้นฟ้าคว้าดาว ปี 2 (ร่วมกับ เอกกี้ - เอกชัย เอื้อสังคมเศรษฐ; พ.ศ. 2547)
เดอะสตาร์ ค้นฟ้าคว้าดาว ปี 3 (ร่วมกับ เอกกี้ - เอกชัย เอื้อสังคมเศรษฐ; พ.ศ. 2549)
เดอะสตาร์ ค้นฟ้าคว้าดาว ปี 4 (ร่วมกับ เอกกี้ - เอกชัย เอื้อสังคมเศรษฐ; พ.ศ. 2551)
เดอะสตาร์ ค้นฟ้าคว้าดาว ปี 5 (ร่วมกับ เอกกี้ - เอกชัย เอื้อสังคมเศรษฐ; พ.ศ. 2552)
เดอะสตาร์ ค้นฟ้าคว้าดาว ปี 6 (ร่วมกับ เอกกี้ - เอกชัย เอื้อสังคมเศรษฐ; พ.ศ. 2553)
เดอะสตาร์ ค้นฟ้าคว้าดาว ปี 7 (ร่วมกับ เอกกี้ - เอกชัย เอื้อสังคมเศรษฐ; พ.ศ. 2554)
เดอะสตาร์ ค้นฟ้าคว้าดาว ปี 8 (ร่วมกับ เอกกี้ - เอกชัย เอื้อสังคมเศรษฐ; พ.ศ. 2555)
เดอะสตาร์ ค้นฟ้าคว้าดาว ปี 9 (ร่วมกับ เอกกี้ - เอกชัย เอื้อสังคมเศรษฐ; พ.ศ. 2556)
เดอะสตาร์ ค้นฟ้าคว้าดาว ปี 10 (ร่วมกับ เอกกี้ - เอกชัย เอื้อสังคมเศรษฐ; พ.ศ. 2557)
เดอะสตาร์ ค้นฟ้าคว้าดาว ปี 11 (ร่วมกับ เอกกี้ - เอกชัย เอื้อสังคมเศรษฐ และ ตั้ม - วราวุธ โพธิ์ยิ้ม; พ.ศ. 2558)
เดอะสตาร์ ค้นฟ้าคว้าดาว ปี 12 (ร่วมกับ เอกกี้ - เอกชัย เอื้อสังคมเศรษฐ และ ตั้ม - วราวุธ โพธิ์ยิ้ม; พ.ศ. 2559)
เดอะสตาร์ ไอดอล (ร่วมกับ คริส - พีรวัส แสงโพธิรัตน์; พ.ศ. 2564)
เดอะสตาร์ ค้นฟ้าคว้าดาว 2022 (ร่วมกับ ตั้ม - วราวุธ โพธิ์ยิ้ม; พ.ศ. 2565 - 2566)
คาราโอเกม (ร่วมกับ ชาคริต แย้มนาม; พ.ศ. 2546 - 2547)
คุยกันแฟร้งค์ แฟร้งค์
โชว์มีเฮ (ร่วมกับ เกลือ - กิตติ เชี่ยววงศ์กุล และ ฟรอยด์ - ณัฏฐพงษ์ ชาติพงษ์; พ.ศ. 2554 - 2555)
นอกรอบ
ศึกวันดวลเพลง (ร่วมกับ ฝน ธนสุนธร; พ.ศ. 2558 - 2561)
ศึกวันดวลเพลง สงครามแชมป์ (พ.ศ. 2559, 2560, 2562)
ศึกวันดวลเพลง เสาร์ ๕ (พ.ศ. 2559-2563, 2565)
ศึกวันดวลเพลง เด็ก (พ.ศ. 2560)
ศึกวันดวลเพลง สงครามแชมป์เด็ก (พ.ศ. 2560)
ศึกวันดวลเพลง สงครามเทพบุตร (พ.ศ. 2561)
ศึกวันดวลเพลง เพื่อมาตุภูมิ (พ.ศ. 2561 - 2562)
ศึกวันดวลเพลง นักสู้ลูกทุ่ง (พ.ศ. 2561)
ศึกวันดวลเพลง ซูเปอร์แชมป์ (พ.ศ. 2562)
ดารามหาชน (พ.ศ. 2548, พ.ศ. 2559)
เรื่องของเรื่อง
นัดกันวันนี้ (ร่วมกับ เดียร์ - ลิลลี่ แม็คกร๊าธ; พ.ศ. 2559 - 2560)
เวทีคนปัง (ร่วมกับ ดีเจมะตูม - เตชินท์ พลอยเพชร; พ.ศ. 2560)
4 โพดำ The Battle (พ.ศ. 2561)
ยุทธจักรนักร้อง (ร่วมกับ แพท - ณปภา ตันตระกูล; พ.ศ. 2561)
The Wall กำแพงพลิกชีวิต ฤดูกาลที่ 2 (พ.ศ. 2561 - 2562)
Top One ตัวจริงชิงหนึ่ง (ร่วมกับ แบม - ปีติภัทร คูตระกูล; พ.ศ. 2562)
ดาราพารวย (ร่วมกับ อ้อม - พิยดา จุฑารัตนกุล; พ.ศ. 2562 - 2566)
New Gen Hug บ้านเกิด (ฤดูกาลที่ 1) (พ.ศ. 2563)
Sellvivor ภารกิจพิชิตยอดขาย (ร่วมกับ น้ำตาล - ชลิตา ส่วนเสน่ห์; พ.ศ. 2567)
ผลงาน > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2541 | ชีวิตเพื่อฆ่า หัวใจเพื่อเธอ | เเฟรงค์ (รับเชิญ) | ช่อง 5 |
| 2541 | ชายไม่จริงหญิงแท้ | หลน เต้าเจี้ยว | ช่อง 3 |
| 2542 | ปัญญาชนก้นครัว | ชัยพร (ชัย) | ช่อง 3 |
| 2543 | หงส์เหนือมังกร | เก๊า บางขุนนนท์ | ช่อง 5 |
| 2543 | พิษกุหลาบ | ยู | ช่อง 5 |
| 2544 | ตะวันตัดบูรพา | ปอด | ช่อง 5 |
| 2548 | คุณชายจำแลง | สามารถ | ช่อง 5 |
| 2558 | สิงห์ (เลือดมังกร) | ซ้ง (รับเชิญ) | ช่อง 3 |
| 2558 | กระทิง (เลือดมังกร) | ซ้ง | ช่อง 3 |
| 2558 | หงส์ (เลือดมังกร) | ซ้ง | ช่อง 3 |
| 2558 | ตะวันตัดบูรพา | ฉัตร | ช่องวัน |
| 2558 | จุดนัดฝัน | พี่ป้อม (รับเชิญ) | ช่องวัน |
| 2559 | ตี๋ใหญ่ ดับ ดาว โจร | แฟรงค์กี้ | โมโน 29 |
| 2559 | สงครามนางงาม 2 | พิธีกร (รับเชิญ) | ช่องวัน 31 |
| 2560 | ตะวันยอแสง | คร้าว | ช่อง 3 |
| 2560 | ชีวิตเพื่อฆ่า หัวใจเพื่อเธอ | โอฬาร อัครพัฒน์ (พี่โต) | ช่องวัน 31 |
| 2561 | กาหลมหรทึก | ตาเลี่ยม | ช่องวัน 31 |
| 2562 | ภาตุฆาต | เดช มั่นคง (รับเชิญ) | ช่องวัน 31 |
| 2562 | รสรินล่าแวมไพร์ | ภุชงค์ (รับเชิญ) | โมโน 29 |
| 2562 | เสียงเอื้อนสะเทือนดาว | ภคชนก์ โวอ่อนศรี (เเฟรงค์) (รับเชิญ) | ช่องวัน 31 |
| 2564 | ผู้ใหญ่สันต์ กำนันศรี | ภคชนก์ โวอ่อนศรี (เเฟรงค์) (รับเชิญ) | ช่องวัน 31 |
| 2564 | คู่ไฟท์ไฝว้ผี | สารวัตรต้น | ทรูเอเชียนมอร์  ทรูโฟร์ยู  ทรูไอดี  เน็ตฟลิกซ์ |
| 2567 | สัตย์เสือ (Bromist) | วิมล | โมโนแม็กซ์ โมโน 29 |
| 2567 | การุณยฆาตSpare Me Your Mercy | เป้ | ช่องวัน 31 แอปพลิเคชันวันดี และอ้ายฉีอี้ |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2544 | 14 ตุลา สงครามประชาชน | วิชัย |
| 2546 | ชื่อชอบ ชวนหาเรื่อง | คนส่งข่าวให้กับพ่อเลี้ยง |
| 2555 | อันธพาล | โอวตี๋ |
| 2559 | ขุนพันธ์ | หลวงโอฬาร |
| 2565 | ร้านของเก่า The Antique Shop | กริช (ตอน เก้าอี้มรณะ) |
ผลงาน > ซิทคอม

| ปี | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2545–2549 | เฮง เฮง เฮง | สุทิน | ช่อง 7 | นักแสดงประจำ |
| 2553 | บ้านนี้มีรัก  ตอน ยามเมื่อลมพัดหวน | ใหญ่ | โมเดิร์นไนน์ทีวี | รับเชิญ |
| 2553 | เป็นต่อ  ตอน อู๊ดรับไม่ได้ | โม | ช่อง 3 | รับเชิญ |
| 2559 | สูตรรักชุลมุน ตอน วันวาน 2004 | พิธีกรรายการ The Battle Chef Thailand สงครามเชฟ รอบชิงชนะเลิศ | ช่องวัน 31 | รับเชิญ |
ผลงาน > ละครเวที

| ปี | เรื่อง | บทบาท | จัดแสดงที่ | หมายเหตุ |
| --- | --- | --- | --- | --- |
| 2541 | วิมานเมือง |  | หอประชุมใหญ่ ศูนย์วัฒนธรรมแห่งประเทศไทย |  |
| 2544–2545 | บัลลังก์เมฆ เดอะมิวสิคัล | เข้ม | หอประชุมใหญ่ ศูนย์วัฒนธรรมแห่งประเทศไทย |  |
| 2548 | ทวิภพ เดอะมิวสิคัล | ดร.ตรอง | หอประชุมใหญ่ ศูนย์วัฒนธรรมแห่งประเทศไทย |  |
| 2550 | บัลลังก์เมฆ เดอะมิวสิคัล | เข้ม | เมืองไทยรัชดาลัย เธียเตอร์ | แสดงแทน เลอวิทย์ สังข์สิทธิ์ |
ผลงาน > เพลง (ในนามสกายแบนด์)

ฝันร้าย (ost.ภาพยนตร์ เฉือน; พ.ศ. 2552)
ไม่ต้องกลัว (สังกัดปริณามมิวสิค; พ.ศ. 2555)
รักกันเลยเถิด (สังกัดปริณามมิวสิค; พ.ศ. 2555)
ดูเพิ่ม

เดอะสตาร์ ค้นฟ้าคว้าดาว
เอกชัย เอื้อสังคมเศรษฐ
เดอะ วัน เอ็นเตอร์ไพรส์
ช่องวัน 31
แหล่งข้อมูลอื่น

Frank ภคชนก์ โวอ่อนศรี ที่เฟซบุ๊ก
Pakachon Frank Vo-onsri ที่เฟซบุ๊ก
frankgodpapa ที่อินสตาแกรม
Pakachon Vo-onsri ที่เอกซ์ (ทวิตเตอร์)
แฟรงค์ แฟรงค์ channel ที่ยูทูบ
frankgodpapa ที่ติ๊กต็อก
| ด ค กเดอะสตาร์ ค้นฟ้าคว้าดาว |
| --- | --- |
ฤดูกาล:  1  2  3  4  5  6  7  8  9  10  11  12  ไอดอล  2022 
พิธีกร:  ณัฐฐาวีรนุช ทองมี  พนมกร ตังทัตสวัสดิ์  ภคชนก์ โวอ่อนศรี  เอกชัย เอื้อสังคมเศรษฐ  วราวุธ โพธิ์ยิ้ม  พีรวัส แสงโพธิรัตน์ 
กรรมการ:  เพชร มาร์  สุธีศักดิ์ ภักดีเทวา  อรนภา กฤษฎี  ยุทธนา บุญอ้อม  เมทินี กิ่งโพยม  ปองศักดิ์ รัตนพงษ์  ทรงยศ สุขมากอนันต์  ณพสิน แสงสุวรรณ  ธนนท์ จำเริญ  ศรัณย์รัชต์ ดีน  ธนิดา ธรรมวิมล  จารุวัฒน์ เชี่ยวอร่าม 
ผู้ชนะเลิศ:  สนธยา ชิตมณี  อรรถพล ประกอบของ  อาณัตพล ศิริชุมแสง  วิชญาณี เปียกลิ่น  สหรัฐต์ หิรัญญ์ธนภูวดล  นภัทร อินทร์ใจเอื้อ  ยุทธนา เปื้องกลาง  จารุวัฒน์ เชี่ยวอร่าม  วราวุธ โพธิ์ยิ้ม  กรณ์ ศิริสรณ์  ระดับดาว ศรีระวงศ์  กฤษฎา จันทร์ดี  สหรัฐ เทียมปาน  เจตพล กนิษฐชาต 
รองชนะเลิศ:  ปิยนุช เสือจงพรู  รณวีร์ เสรีรัตน์  สุกฤษฎิ์ วิเศษแก้ว  ศุภรุจ เตชะตานนท์  อรุณพงศ์ ชัยวินิตย์  เรืองฤทธิ์ ศิริพานิช  นท พนายางกูร  ธนทัต ชัยอรรถ   ณศรัณย์ จุมพลวิวัฒน์  ณพัทร์พล จรรยาศิริกุล  ลินทร์พิตา จินดาภู  พรชนก เลี่ยนกัตวา  พงศ์รชตะ ไชยศิวามงคล  ญาณาธิป ใจจุล 
บุคคลอื่นที่มีชื่อเสียง:  นภัสสร สุวรรณานนท์  สุรัตน์ติกานต์ พรรคเจริญ  เหมือนแพร พานะบุตร  กรณ์ภัสสร ด้วยเศียรเกล้า  บุตรศรัณย์ ทองชิว  ภาคิน คำวิลัยศักดิ์  ภูหิรัณย์ หล่อเสถียรธารี  ภูริกูลกฤษฎ์ ชูศักดิ์สกุลวิบูล  ภาวิดา มอริจจิ  ลาภิสรา อินทรสูต  กรวิชญ์ สูงกิจบูลย์  อิสริยะ ภัทรมานพ  อติรุจ กิตติพัฒนะ  ศุภัคชญา สุขใบเย็น  ณัฐจารี หรเวชกุล  กันต์ธีร์ ปิติธัญ  เกวลิน พูลภีไกร  ธนโชติ กุสุมรสนานันท์  รวิสรารัตน์ พิบูลภานุวัธน  กฤษกร กนกธร  ปนัสยา กิตติกถากุล  รติพันธ์ พันธ์พินิจ  ฟาติมา เดชะวลีกุล 
ดูเพิ่มเติม:  เอ็กแซ็กท์  ซีเนริโอ  จีเอ็มเอ็ม แกรมมี่  โมเดิร์นไนน์ทีวี  แอ็กซ์ แชนแนล  เดอะ วัน เอ็นเตอร์ไพรส์  ช่องวัน 31  เดอะสตาร์วันนี้  10 Years of Love เดอะสตาร์ ทีวี สเปเชียล
จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดตาก พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยจังหวัดตากทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดตาก> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดตาก> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดตาก> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดตาก> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดตาก> % | ผลการเลือกตั้งสมาชิกสภาผู้แทนราษฎร เขต 1 จังหวัดตาก> ± |
| --- | --- | --- | --- | --- | --- |
|  | กิจสังคม  | อุดร ตันติสุนทร (5)✔ | 75,822 |  |  |
|  | ประชาธิปัตย์   | เทอดพงษ์ ไชยนันทน์ (1)* | 44,323 |  |  |
|  | กิจสังคม  | วงษ์ รัติภัทร์ (6) | 42,724 |  |  |
|  | ปวงชนชาวไทย (พ.ศ. 2525)   | นิคม วจีสะอาด (7) | 21,668 |  |  |
|  | ประชาธิปัตย์   | ถาวร กาสมสัน (2) | 21,552 |  |  |
|  | พลังธรรม  | พงษ์ศักดิ์ ลีรานนท์ (4) | 4,458 |  |  |
|  | ปวงชนชาวไทย (พ.ศ. 2525)   | ถนอม นันทหาร (8) | 3,568 |  |  |
|  | พลังธรรม  | ชนะ แจ้งกระจ่าง (3) | 2,396 |  |  |
|  | รวมไทย (พ.ศ. 2529)   | กอบกิติ โกสุวินท์ (9) | 2,346 |  |  |
|  | สหประชาธิปไตย   | ร้อยตำรวจเอก สมบัติ พันธุ์ณรงค์ (11) | 386 |  |  |
|  | รวมไทย (พ.ศ. 2529)   | ประสิทธิ์ ถัมธนู (10) | 261 |  |  |
|  | สหประชาธิปไตย   | วิรัช พูนกัน (12) | 236 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: กิจสังคม  ได้ที่นั่งจาก ราษฎร (พ.ศ. 2529)  
: ประชาธิปัตย์   รักษาที่นั่ง
ดูเพิ่ม

จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดกาญจนบุรี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย, อำเภอเลาขวัญ, กิ่งอำเภอด่านมะขามเตี้ย และกิ่งอำเภอหนองปรือ
| ผลการเลือกตั้งสมาชิกสภาผู้แทนราษฎร เขต 1 จังหวัดกาญจนบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดกาญจนบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดกาญจนบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดกาญจนบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดกาญจนบุรี> % | ผลการเลือกตั้งสมาชิกสภาผู้แทนราษฎร เขต 1 จังหวัดกาญจนบุรี> ± |
| --- | --- | --- | --- | --- | --- |
|  | นำไทย   | พลตรี ศรชัย มนตริวัต (7) | 82,483 |  |  |
|  | นำไทย   | ไพบูลย์ พิมพ์พิสิฐถาวร (8) | 77,610 |  |  |
|  | ชาติไทย  | นาวาโท เดชา สุขารมณ์ (1)* | 72,099 |  |  |
|  | ชาติพัฒนา (พ.ศ. 2535)   | มนูญ พงษ์วัฒนา (4) | 62,080 |  |  |
|  | พลังธรรม  | พินิจ จันทร์สมบูรณ์ (10)* | 29,701 |  |  |
|  | ชาติไทย  | สุภกิจ แป้นเขียว (2) | 23,636 |  |  |
|  | ประชากรไทย  | เผดิม สิริเวชชะพันธ์ (14) | 4,377 |  |  |
|  | พลังธรรม  | ว่าที่ร้อยตำรวจตรี ชัยยุทธ์ จันทร์สมบูรณ์ (11) | 3,765 |  |  |
|  | ชาติไทย  | พจมาน เสียงหวาน (3) | 2,678 |  |  |
|  | พลังธรรม  | ไฉน พรดี (12) | 2,168 |  |  |
|  | ชาติพัฒนา (พ.ศ. 2535)   | เล็ก ยิ้มแย้ม (6) | 2,031 |  |  |
|  | ชาติพัฒนา (พ.ศ. 2535)   | วีรยุทธ บัวรอด (5) | 1,903 |  |  |
|  | นำไทย   | สุพัฒน์ อดุลย์ศิริอังกูร (9) | 1,784 |  |  |
|  | ประชากรไทย  | สมพร อ่อนนิ่ม (15) | 515 |  |  |
|  | ประชากรไทย  | สกล ธนรักษ์ (13) | 450 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: นำไทย   ชนะที่นั่ง (เขตเลือกตั้งใหม่)
: นำไทย   ได้ที่นั่งจาก พลังธรรม 
: ชาติไทย  รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง, อำเภอท่ามะกา และกิ่งอำเภอห้วยกระเจา
| ผลการเลือกตั้งสมาชิกสภาผู้แทนราษฎร เขต 2 จังหวัดราชบุรี> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดราชบุรี> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดราชบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดราชบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดราชบุรี> % | ผลการเลือกตั้งสมาชิกสภาผู้แทนราษฎร เขต 2 จังหวัดราชบุรี> ± |
| --- | --- | --- | --- | --- | --- |
|  | ประชาธิปัตย์   | ประชา โพธิพิพิธ (1) | 76,875 |  |  |
|  | ชาติไทย  | เรวัต สิรินุกุล (3)* | 63,840 |  |  |
|  | ชาติไทย  | สันทัด จีนาภักดิ์ (4)* | 58,821 |  |  |
|  | นำไทย   | ประวิทย์ เจนวีระนนท์ (7) | 38,317 |  |  |
|  | ประชาธิปัตย์   | ว่าที่ร้อยตรี สุเทพ ธรรมสฤษดิ์ (2) | 5,834 |  |  |
|  | มวลชน   | ณัฐวัสส์ ตันตินันทตระกูล (5) | 2,157 |  |  |
|  | มวลชน   | ธวัชชัย วงษ์ไทย (6) | 1,136 |  |  |
|  | นำไทย   | รังสิมัญธุ์ สิทธิสังข์ (8) | 853 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ประชาธิปัตย์   ได้ที่นั่งจาก ชาติไทย 
: ชาติไทย  รักษาที่นั่ง
ดูเพิ่ม

จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
สงครามกลางเมืองอเมริกา
สาเหตุของความขัดแย้ง และชนวนสงคราม

สาเหตุของสงครามเกิดจากความแตกต่างระหว่างรัฐแต่ละรัฐในสหรัฐ ซึ่งมีรูปแบบและวิถีชีวิตความเป็นอยู่แตกต่างกันมาก กล่าวคือ รัฐทางใต้มีระบบเศรษฐกิจที่พึ่งพาการใช้แรงงานทาสในการเกษตรกรรมขนาดใหญ่ และมีพลเมืองส่วนมากเป็นคนชาติพันธ์แองโกล-แซกซอน ที่นับถือนิกายโปรแตสแตนท์ และพูดภาษาอังกฤษเป็นหลัก นอกจากนี้การเมืองและระบบเศรษฐกิจภายในรัฐยังถูกควบคุมโดยคนรวยที่ถือครองทาส ระบบความคิดจึงเป็นไปในทางอนุรักษ์นิยม และชาติพันธุ์นิยม โดยยึดมั่นในอัตลักษณ์ความเป็น "ชาวใต้" (Southerner) มากกว่าความเป็นอเมริกัน ในทางกลับกัน รัฐทางตอนเหนือเป็นรัฐอุตสาหกรรมที่มีระบบเศรษฐกิจแบบการตลาด ไม่พึ่งพาแรงงานทาสมากนัก และมีประชากรจากหลายเชื้อชาติในยุโรปอพยพเข้ามาใหม่อยู่ตลอดเวลา ทำให้เป็นสังคมหลากเชื้อชาติและวัฒนธรรม มีระบบความคิดที่ก้าวหน้ามากกว่า เมื่ออับราฮัม ลินคอล์นซึ่งมีแนวคิดไม่ประนีประนอมกับสถาบันทาสอย่างชัดเจน ได้รับเลือกให้เป็นประธานาธิบดีแห่งสหรัฐแบบท่วมท้นในการเลือกตั้งปี ค.ศ. 1860 ทำให้ประชากรผิวขาวใน 11 รัฐทางตอนใต้ไม่พอใจอย่างยิ่ง และรู้สึกว่าการแยกตัวเป็นอิสระเป็นทางเลือกเดียวที่จะรักษาสถาบันทาสไว้ได้ เนื่องจากเห็นว่าพวกตนไม่มีผู้แทนอยู่เลยในสภาคองเกรส จนในที่สุดก็รวมกันแยกตัวออกไปจัดตั้งรัฐบาลใหม่ในนามว่าสมาพันธรัฐอเมริกา เมื่อวันที่ 10 กุมภาพันธ์ ค.ศ. 1861
สาเหตุของความขัดแย้ง และชนวนสงคราม > การกดขี่และใช้แรงงานทาส

ความขัดแย้งในประเด็นเรื่องการมีและใช้แรงงานทาส ที่ทวีความรุนแรงขึ้นในช่วงทศวรรษที่ 1850 เป็นสาเหตุใหญ่ประการหนึ่ง ที่ทำให้อเมริกาถูกแยกออกเป็นสองประเทศ แต่เดิมทีนั้นคนอเมริกันที่อาศัยในรัฐทางตอนเหนือช่วงต้นศตวรรษที่ 19 ส่วนใหญ่ก็มิได้มีความรู้สึกเป็นอคติต่อการมีทาส และในมุมมองของพวกที่ต่อต้านสถาบันทาสเอง ประเด็นเรื่องการมีทาสก็ถูกจำกัดอยู่ในบริบทที่ว่ามันเป็นความชั่วร้ายที่ล้าสมัย และขัดแย้งกับหลักการของสาธารณรัฐนิยมเท่านั้น แม้ในส่วนของรัฐบาลกลางเอง รัฐธรรมนูญสหรัฐในขณะนั้นก็มีบทบัญญัติรับรองชัดเจนว่าทาสที่หลบหนีจะต้องถูกส่งคืนเจ้าของ และคองเกรสก็ออกกฎหมายไล่ล่าทาสที่หลบหนี (Fugitive Slave Act) เพื่อยืนยันสิทธิดังกล่าวมาตั้งแต่ปี ค.ศ. 1793 โดยกำหนดโทษจำคุกสำหรับผู้ที่ให้ความช่วยเหลือแก่ทาสที่หลบหนี ยุทธวิธีหลักที่ฝ่ายต่อต้านสถาบันทาสใช้จึงเน้นที่การกักกันสถาบันทาสให้อยู่แต่ในภาคใต้ โดยออกกฎหมายในระดับมลรัฐลงโทษการกระทำอันเป็นการหน่วงเหนี่ยวหรือติดตามทาสที่หลบหนี เพื่อไม่ให้มีการจับทาสที่หนีมาได้กลับไปเป็นทาสอีก เช่น กฎหมายเพื่อการเลิกทาสอย่างค่อยเป็นค่อยไปของมลรัฐเพนซิลวาเนีย ที่แก้ไขในปี ค.ศ. 1826 ซึ่งมีวัตถุประสงค์เพื่อหยุดการขยายตัวของวงจรค้าทาส และปล่อยให้ค่อย ๆ ล้าสมัยจนสูญพันธุ์ไปเอง แต่รัฐทางใต้ที่ยังใช้แรงงานทาสเห็นว่าวิธีการนี้ละเมิดสิทธิตามรัฐธรรมนูญของตน และเป็นการมุ่งทำลายเศรษฐกิจของรัฐทางใต้ที่กำลังเติบโตอย่างรวดเร็ว เพราะความต้องการนำเข้าผลิตภัณฑ์จากฝ้ายจากอเมริกาในภาคพื้นยุโรปที่มีสูงมาก เหล่ารัฐทางใต้มองว่าหากไม่มีแรงงานทาส ตนก็ไม่อาจแข่งขันกับอุตสาหกรรมสิ่งทอผ้าฝ้ายที่กำลังเติบโดอย่างรวดเร็วในรัฐทางตอนเหนือ และในยุโรปได้ นายทาสจากรัฐทางใต้จึงพยายามใช้สรรพวิธีทั้งทางการเมืองและทางกฎหมาย เข้าขัดขวางนโยบายควบคุมสถาบันทาสของรัฐทางเหนือ
ในปี ค.ศ. 1837 ทาสหญิงผิวดำที่เจ้าของเพิ่งเสียชีวิตไป ชื่อ มาร์กาเร็ต มอร์แกน ย้ายภูมิลำเนาจากรัฐแมรีแลนด์ไปยังเพนซิลวาเนีย และถูกจับโดยนักล่าทาส (slavecatcher) ชื่อ เอ็ดเวิร์ด ปริกก์ (Edward Prigg) นายปริกก์ถูกจับกุมฐานละเมิดกฎหมายของรัฐเพนซิลวาเนีย และถูกพิพากษาว่ามีความผิด จำเลยจึงอุทธรณ์ไปยังศาลสูงสุดสหรัฐ ในประเด็นที่ว่ากฎหมายแก้ไข ปี ค.ศ. 1826 ของรัฐเพนซิลวาเนียขัดต่อ "fugitive slave clause" ตามรัฐธรรมนูญสหรัฐ มาตรา 4 ข้อที่ 2 วรรคสาม และขัดหรือแย้งต่อกฎหมายในระดับสหพันธรัฐที่มีลำดับศักดิ์สูงกว่า ศาลสูงสุดสหรัฐพิพากษา ในคดี "ปริกก์ กับ มลรัฐเพนซิลวาเนีย" (Prigg v. Pennsylvania) ปี ค.ศ. 1842 ว่ากฎหมายของเพนซิลวาเนียขัดต่อรัฐธรรมนูญตามที่ผู้ร้องอ้าง เนื่องจากปฏิเสธสิทธิของนายทาสตามกฎหมายไล่ล่าทาสซึ่งหลบหนีที่จะติดตามเอาทาสของตนคืน
บรรดามลรัฐปลอดแรงงานทาส ตอบโต้คำพิพากษาคดี ปริกก์ ด้วยการออกกฎหมายเสรีภาพส่วนบุคคล (personal liberty laws) ประเภทต่าง ๆ ขึ้น เพื่อห้ามไม่ให้เจ้าหน้าที่ผู้รักษากฎหมาย กระทำการใด ๆ ที่เป็นการริดรอนเสรีภาพส่วนบุคคล เช่น การขัดขวางการหลบหนีของทาส หรือการเลือกปฏิบัติกับนิโกรไม่ว่าจะเป็นทาสหรือไม่ แต่รัฐทางใต้ก็โต้แย้งว่ากฎหมายเสรีภาพส่วนบุคคลพวกนี้ เป็นการใช้อำนาจของรัฐเพื่อริดรอนสิทธิใน "ทรัพย์สิน" ของเอกชน
สาเหตุของความขัดแย้ง และชนวนสงคราม > การกดขี่และใช้แรงงานทาส > ปัญหาการผนวกดินแดน และการประนีประนอม ปี 1850

การขยายตัวอย่างรวดเร็วมากของดินแดนในอาณัติของสหรัฐ ระหว่างการประกาศอิสรภาพจนถึงช่วงสงครามกลางเมือง เป็นปัจจัยที่ก่อให้เกิดความขัดแย้ง ระหว่างคตินิยมที่สนับสนุนสถาบันทาส และคตินิยมที่สนับสนุนแผ่นดินที่ปลอดทาส (free soil) ในครึ่งแรกของศตวรรษที่ 19 สหรัฐได้ที่ดินเพิ่มขึ้นเป็นเท่าตัวภายในระยะเวลาสั้น ๆ ทั้งจากการซื้อ การเจรจา และการสงคราม เริ่มจากการได้รับโอนพื้นที่ลุยเซียนามาจากนโปเลียนในปี ค.ศ. 1803  ต่อมาการออกเสียงให้ผนวกเอาเท็กซัส (ซึ่งประกาศตัวเป็นอิสรภาพจากเม็กซิโกใน ปี 1836) เข้ามาเป็นส่วนหนึ่งของสหรัฐใน ปี ค.ศ. 1845 กลายป็นชนวนก่อให้เกิดสงครามเม็กซิโก-อเมริกา ในระหว่างปี ค.ศ. 1846-1848  ชัยชนะของอเมริกาในสงครามดังกล่าว เป็นผลให้สหรัฐได้ผนวกดินแดนใหม่ ๆ เพิ่มขึ้นอีก แต่การขยายดินแดนอย่างต่อเนื่องก็ก่อให้เกิดปัญหาขัดแย้งไม่รู้จบ ในเรื่องความชอบด้วยกฎหมายของการมีทาสในดินแดนที่ถูกผนวกเข้ามา ซึ่งถือเป็นประเด็นที่ส่งผลกระทบโดยตรงต่อทิศทางทางเศรษฐกิจในพื้นที่ใหม่  โดยก่อนหน้านี้ การประนีประนอมมิสซูรี ปี ค.ศ. 1820 (Missouri Compromise) ตกลงห้ามการขยายตัวของสถาบันทาสไปในพื้นที่ตอนเหนือของพื้นที่รับโอนหลุยส์เซียนาที่ยังไม่ได้จัดตั้งเป็นเขตปกครอง เพื่อแลกเปลี่ยนกับการยอมให้มีการสถาปนามิสซูรีขึ้นเป็นรัฐที่การมีทาสเป็นสิ่งถูกกฎหมาย สำหรับกรณีพิพาทในพื้นที่อันผนวกเข้ามาใหม่หลังสงครามเม็กซิโก-อเมริกา มีการเสนอ เงื่อนไขวิลม็อท (Wilmot Proviso) ขึ้น โดยเงื่อนไขนี้ต้องการให้ดินแดนใหม่ที่ผนวกเข้ามาเป็นดินแดนที่ปลอดจากสถาบันทาส แต่ในขณะนั้นนักการเมืองจากฝ่ายใต้ครองที่นั่งมากกว่าในวุฒิสภา เงื่อนไขวิลม็อทจึงถูกสกัดกั้นและได้รับการโหวตให้ตกไป
การประนีประนอมเกิดขึ้นในปี ค.ศ. 1850 โดยมีการแก้ไข รัฐบัญญัติไล่ล่าทาสหลบหนี ให้เข้มงวดขึ้นไปอีก เพื่อชดเชยกับการยอมให้รัฐแคลิฟอร์เนียที่รับเข้ามาใหม่เป็นรัฐปลอดทาส มีการกำหนดโทษกับผู้รักษากฎหมายในมลรัฐใด ๆ ที่ไม่ยอมปฏิบัติตามและบังคับใช้กฎหมายนี้  ดังนั้นสำหรับรัฐทางฝ่ายเหนือแล้ว กฎหมายไล่ล่าทาสหลบหนีฉบับแก้ไขปี 1850 จึงมีนัยว่าประชาชนอเมริกันทั่ว ๆ ไปก็มีหน้าที่ต้องให้ความช่วยเหลือนักล่าทาสหลบหนีจากทางใต้ ความรู้สึกต่อต้านสถาบันทาสในจิตใจคนอเมริกันจึงเพิ่มขึ้นเป็นวงกว้าง มีผู้เข้าร่วมการเคลื่อนไหวในเครือข่ายทางรถไฟใต้ดินของขบวนการเลิกทาสเพิ่มขึ้นอย่างต่อเนื่อง แม้ในทางวรรณกรรมเอง งานประพันธ์อย่าง "กระท่อมน้อยของลุงทอม" (Uncle Tom's Cabin) ของแฮเรียต บีเชอร์ สโตว์ก็มุ่งโจมตีพลวัตอันชั่วร้ายของสถาบันทาสที่คอยแยกสมาชิกในครอบครัวออกจากกัน กระท่อมน้อยของลุงทอม กลายเป็นหนังสือขายดีมากเป็นประวัติการณ์ มีตีพิมพ์ทั่วโลกกว่า 1.5 ล้านเล่ม แต่ความสำเร็จอย่างล้นหลามนี้ถูกมองว่าเป็นการโจมตีเกียรติยศของชาวรัฐทางใต้  ทำให้เกิดกระแสตอบโต้อย่างเผ็ดร้อนจากฝ่ายที่สนับสนุนสถาบันทาส จนถึงขนาดว่ามีวรรณกรรมแนว "แอนตี้-ทอม" หรือแนวสนับสนุนสถาบันทาส ออกมาแข่ง